ཉིན་གུང་ལྗགས་སྨིན་གྲུབ་རྗེས་༸གོང་ས་མཆོག་གིས་ཡི་ཤུའི་ལྷ་ཁང་ཞེས་པ་དེར་ཆིབས་སྒྱུར་བསྐྱངས་སྟེ་མཆོད་ཁང་དེའི་མཆོད་དཔོན་སྐུ་ཞབས་ཨར་ཐར་པ་ར་ཡི་སི་མཆོག་གིས་མཆོད་ཁང་གི་ལོ་རྒྱུས་པར་རིགས་ལམ་ནས་འགྲེལ་བཤད་ཞུས་པ་དེ་དག་ལ་ཐུགས་ཞིབ་མཛད།དེ་ཡང་ཡི་ཤུའི་མཆོད་ཁང་དེ་ནི་ཕྱི་ལོ་༡༩༦༠སྐབས་ཨ་རིའི་སྤྱི་འབངས་ཐོབ་ཐང་རྩོད་ལེན་གྱི་འཐབ་རྩོད་ཁྲོད་གལ་གནད་ཧ་ཅང་ཆེན་པོ་ཞིག་ལ་ངོས་འཛིན་བྱེད་བཞིན་པ་དང་།འཐབ་རྩོད་སྐབས་མཆོད་ཁང་འདི་མི་རིགས་ནག་པོའི་ལས་ཁུངས་ཨ་མ་ལྟ་བུ་ཆགས་ཡོད་པ་དང་།ཨ་རིའི་མི་རིགས་ནག་པོའི་སྤྱི་འབངས་ཐོབ་ཐང་འཐབ་རྩོད་པ་སྐུ་ཞབས་མར་ཊིན་ལུ་ཐར་ཀིང་གཞོན་པ་མཆོག་གིས་ཀྱང་མཆོད་ཁང་འདིར་གསུང་བཤད་ཐེངས་མང་གནང་མྱོང་ཡོད་འདུགདུས་སྐབས་དེའི་ནང་མི་རིགས་ནག་པོར་སྡང་ཟུག་འཛིན་མཁན་མི་རིགས་དཀར་པོའི་ཚོགས་པ་ཀུ་ཀ་ལག་སི་ཀ་ལན་ཟེར་བས་མཆོད་ཁང་གི་མདུན་དུ་འབར་རྫས་༡༩ཙམ་འགྲིག་ནས་གཏོར་བཤིག་གཏོང་ཐབས་བྱས་ཀྱང་འབར་རྫས་དེས་མཐར་བུད་མེད་ན་གཞོན་བཞི་རྐྱེན་ལམ་དུ་བཏང་འདུགའབར་གས་དོན་རྐྱེན་བྱུང་བར་བརྟེན།རྗེས་ལོ་དེར་ཕྱི་ལོ་༡༩༦༤ལོའི་སྤྱི་འབངས་ཐོབ་ཐང་གི་ཁྲིམས་ཡིགཅེས་པ་གྲོས་ཆོད་བཞག་ཐུབ་པ་བྱུང་ཡོད་པ་རྣམས་ཞིབ་ཕྲ་སྙན་སྒྲོན་ཞུས།